CELEX: 62013TB0578
Language: hr
Date: 2014-02-13 00:00:00
Title: Predmet T-578/13 R: Rješenje predsjednika Općeg suda od 13. veljače 2014. – Luxembourg Pamol (Cipar) i Luxembourg Industries protiv Komisije ( „Privremena pravna zaštita  — Postupak stavljanja na tržište proizvoda za zaštitu bilja  — Objavljivanje dokumenata koji se odnose na uvrštenje aktivne tvari — Odbijanje zahtjeva za postupanje s određenim podacima kao povjerljivim  — Zahtjev za odgodu izvršenja  — Dopuštenost  — Hitnost  — Fumus boni juris  — Ravnoteža interesa” )

5.5.2014   
            
            
               HR
            
            
               Službeni list Europske unije
            
            
               C 135/39
            
         Rješenje predsjednika Općeg suda od 13. veljače 2014. – Luxembourg Pamol (Cipar) i Luxembourg Industries protiv Komisije
   (Predmet T-578/13 R)
   ((„Privremena pravna zaštita - Postupak stavljanja na tržište proizvoda za zaštitu bilja - Objavljivanje dokumenata koji se odnose na uvrštenje aktivne tvari - Odbijanje zahtjeva za postupanje s određenim podacima kao povjerljivim - Zahtjev za odgodu izvršenja - Dopuštenost - Hitnost - Fumus boni juris - Ravnoteža interesa”))
   2014/C 135/50
   Jezik postupka: engleski
   
      Stranke
   
   
      Tužitelji: Luxembourg Pamol (Cyprus) Ltd (Nikozija, Cipar); i Luxembourg Industries (Tel-Aviv, Izrael) (zastupnici: C. Mereu i K. Van Maldegem, odvjetnici)
   
      Tuženik: Europska komisija (zastupnici: G. von Rintelen i P. Ondrůšek, agenti)
   
      Predmet
   
   Zahtjev za odgodu izvršenja Odluke Komisije, o kojoj su tužitelji obaviješteni dopisom Europske agencije za sigurnost hrane (EFSA) od 8. listopada 2013., kojom se odbija njihov zahtjev za postupanje s određenim podacima kao povjerljivima, a koji su sadržani u izvješću o stručnom ispitivanju i njegovom završnom dodatku koji se odnosi na uvrštavanje aktivne tvari kalijevog fosfonata, podnesen primjenom članka 14. Direktive Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL, L 230., str. 1.) (SL, posebno izdanje na hrvatskom jeziku, poglavlje 3., svezak 55., str. 32.) i Uredbe Komisije br. 188/2011 od 25. veljače 2011. o utvrđivanju detaljnih pravila za provedbu Direktive Vijeća 91/414/EEZ u pogledu postupka ocjene aktivnih tvari koje nisu bile na tržištu u 2 godine nakon priopćenja o toj Direktivi (SL L 53., str. 51.)(SL, posebno izdanje na hrvatskom jeziku, poglavlje 3., svezak 66., str. 118.).
   
      Izreka
   
   
               1.
            
            
               Odgađa se izvršenje Odluke Komisije o kojoj su Luxembourg Pamol (Cyprus) Ltd i Luxembourg Industries Ltd obaviješteni dopisom Europske agencije za sigurnost hrane (EFSA) od 8. listopada 2013. kojom se odbija njihov zahtjev za postupanjem s određenim podacima kao povjerljivim, a koji su sadržani u izvješću o stručnom ispitivanju i njegovom završnom dodatku koji se odnosi na uvrštavanje aktivne tvari kalijevog fosfonata.
            
         
               2.
            
            
               Nalaže se Europskoj komisiji da ne dopusti da EFSA objavi verziju izvješća o stručnom ispitivanju i njegovog završnog dodatka koji se odnosi na uvrštavanje aktivne tvari kalijevog fosfonata koja je detaljnija od redigirane verzije s zacrnjenim dijelovima sadržane u dopisu Luxembourg Pamola (Cyprus) i Luxembourg Industriesa od 25. veljače 2013., kako je navedena u dodatku A 3 zahtjevu u glavnom postupku.
            
         
               3.
            
            
               O troškovima će se odlučiti naknadno.